NORAKSTS

|  |  |
| --- | --- |
| 20.07.2017. | Nr.9/8 |

**ILGTERMIŅA AIZŅĒMUMA ŅEMŠANA INVESTĪCIJĀM 2017.GADĀ**

( ziņo I.Meija)

**Atklāti balsojot: PAR – 14** (A.Rāviņš, I.Jakovels, A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, R.Vectirāne, M.Buškevics, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2017.gadam” 14.panta 1.daļu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem”, 30.01.2017.līgumu par Eiropas Savienības fonda projekta īstenošanu Nr.5.3.1.0/16/I/002, kas noslēgts starp Centrālo finanšu un līguma aģentūru un SIA “Jelgavas ūdens” par Kohēzijas fonda projekta īstenošanu “Ūdenssaimniecības pakalpojumu attīstība Jelgavā, V kārta” un Jelgavas pilsētas domes 22.09.2016.lēmuma Nr.12/10 “Projekta “Ūdenssaimniecības pakalpojumu attīstība Jelgavā, V kārta” iesnieguma saskaņošana”5.punktu,

**JELGAVAS PILSĒTAS DOME NOLEMJ:**

1. Ņemt ilgtermiņa aizņēmumu Kohēzijas fonda projekta “Ūdenssaimniecības pakalpojumu attīstība Jelgavā, V kārta” īstenošanai, SIA “Jelgavas ūdens” pamatkapitāla palielināšanai, 5 700 000 *euro* ( pieci miljoni septiņi simti tūkstoši *euro*)*,* sadalot attiecīgi pa gadiem:
   1. 2017.gadā – 2 165 586 *euro (*divi miljoni viens simts sešdesmit pieci tūkstoši pieci simti astoņdesmit seši *euro*)*;*
   2. 2018.gadā – 2 813 717 *euro* (divi miljoni astoņi simti trīspadsmit tūkstoši septiņi simti septiņpadsmit *euro*)*;*
   3. 2019.gadā – 720 697 *euro* (septiņi simti divdesmit tūkstoši seši simti deviņdesmit septiņi *euro*)*.*
2. Ilgtermiņa aizņēmumus ņemt Valsts kasē vai komercbankā uz 30 gadiem ar tās noteikto kredīta procentu likmi un tā atmaksu sākt ar 2020.gada 20.jūniju.
3. Aizņēmumu atmaksu garantēt ar pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 20.jūlijā